CELEX: 62013CA0017
Language: el
Date: 2014-03-27 00:00:00
Title: Υπόθεση C-17/13: Απόφαση του Δικαστηρίου (τρίτο τμήμα) της 27ης Μαρτίου 2014 [αίτηση του Consiglio di Stato (Ιταλία) για την έκδοση προδικαστικής αποφάσεως] — Alpina River Cruises GmbH, Nicko Tours GmbH κατά Ministero delle infrastrutture e dei trasporti — Capitaneria di Porto di Chioggia [Θαλάσσιες μεταφορές — Κανονισμός (ΕΟΚ) 3577/92 — Έννοια των θαλάσσιων ενδομεταφορών-καμποτάζ — Υπηρεσίες κρουαζιερών — Κρουαζιέρα διά μέσου της λιμνοθάλασσας της Βενετίας, των ιταλικών χωρικών υδάτων και του ποταμού Πάδου — Επιβίβαση και αποβίβαση στον ίδιο λιμένα]

19.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/5
            
         Απόφαση του Δικαστηρίου (τρίτο τμήμα) της 27ης Μαρτίου 2014 [αίτηση του Consiglio di Stato (Ιταλία) για την έκδοση προδικαστικής αποφάσεως] — Alpina River Cruises GmbH, Nicko Tours GmbH κατά Ministero delle infrastrutture e dei trasporti — Capitaneria di Porto di Chioggia
   (Υπόθεση C-17/13) (1)
   
   ([Θαλάσσιες μεταφορές - Κανονισμός (ΕΟΚ) 3577/92 - Έννοια των θαλάσσιων ενδομεταφορών-καμποτάζ - Υπηρεσίες κρουαζιερών - Κρουαζιέρα διά μέσου της λιμνοθάλασσας της Βενετίας, των ιταλικών χωρικών υδάτων και του ποταμού Πάδου - Επιβίβαση και αποβίβαση στον ίδιο λιμένα])
   2014/C 151/06
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   Alpina River Cruises GmbH, Nicko Tours GmbH κατά
   
   Ministero delle infrastrutture e dei trasporti — Capitaneria di Porto di Chioggia
   
      Αντικείμενο
   
   Αίτηση προδικαστικής αποφάσεως — Consiglio di Stato (Ιταλία) — Ερμηνεία του άρθρου 2 του κανονισμού (ΕΟΚ) 3577/92 του Συμβουλίου, της 7ης Δεκεμβρίου 1992, για την εφαρμογή της αρχής της ελεύθερης κυκλοφορίας των υπηρεσιών στις θαλάσσιες μεταφορές στο εσωτερικό των κρατών μελών (θαλάσσιες ενδομεταφορές-καμποτάζ) (ΕΕ L 364, σ. 7) — Πεδίο εφαρμογής — Έννοια του όρου «θαλάσσιες ενδομεταφορές-καμποτάζ» — Κρουαζιέρες — Επιβίβαση και αποβίβαση των επιβατών στον ίδιο λιμένα, κατόπιν κατάπλου και ολιγόχρονης παραμονής σε άλλους λιμένες
   
      Διατακτικό
   
   Υπηρεσία θαλάσσιας μεταφοράς που συνίσταται σε κρουαζιέρα η οποία αρχίζει και ολοκληρώνεται, με τους ίδιους επιβάτες, στον ίδιο λιμένα του κράτους μέλους εντός του οποίου πραγματοποιείται εμπίπτει στο πεδίο εφαρμογής του κανονισμού (ΕΟΚ) 3577/92 του Συμβουλίου, της 7ης Δεκεμβρίου 1992, για την εφαρμογή της αρχής της ελεύθερης κυκλοφορίας των υπηρεσιών στις θαλάσσιες μεταφορές στο εσωτερικό των κρατών μελών (θαλάσσιες ενδομεταφορές-καμποτάζ).
   
      (1)  ΕΕ C 86 της 23.3.2013.